stanford-oval/wikipedia huggingface dataset:
กูปารี (ประเทศโครเอเชีย)

| กูปารี |
| --- | --- |
หมู่บ้าน
หาดกูปารีและโรงแรมร้าง
กูปารี
พิกัด: 42°37′14″N 18°11′29″E﻿ / ﻿42.620478°N 18.191505°E﻿ / 42.620478; 18.191505
ประเทศ:  โครเอเชีย
เทศมณฑล:  ดูบรอฟนีก-เนเร็ตวา
เทศบาล: ชูปาดูบรอวัซกา
พื้นที่
 • ทั้งหมด: 1.8 ตร.กม. (0.7 ตร.ไมล์)
ประชากร (2024)
 • ทั้งหมด: 808 คน
 • ความหนาแน่น: 450 คน/ตร.กม. (1,200 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
กูปารี (โครเอเชีย: Kupari) เป็นหมู่บ้านในประเทศโครเอเชีย ตั้งอยู่ทางตะวันออกเฉียงใต้ของดูบรอฟนีก และเป็นส่วนหนึ่งของเขตชูปาดูบรอวัซกา หมู่บ้านมีเส้นทางติดต่อเข้ากับทางด่วนสายเดแปด ข้อมูลจากสำมะโนปี 2021 ประชากรในกูปารีอยู่ที่ 950 คน
กูปารีเป็นที่ตั้งของศูนย์การท่องเที่ยวกูปารี (Kupari Tourist Complex) ซึ่งเป็นรีสอร์ตพักร้อนของกองทัพที่ถูกทิ้งร้างไปแล้ว  นักธุรกิจชาวเช็กเกียสองคนซื้อที่เดินในกูปารีหลังสงครามโลกครั้งที่หนึ่ง ในเวลานั้นมีเพียงโรงงานผลิตอิฐตั้งอยู่ ต่อมาในปี 1921 นักธุรกิจชาวเช็กเกียร่วมกับรัฐบาลก่อตั้งกรันด์โฮเต็ลกูปารี (Grandhotel Kupari) เป็นรีสอร์ตและสปาขนาด 166 ห้อง 340 เตียง สร้างแล้วเสร็จในปี 1923 ในยุคสมัยรุ่งเรืองสุดของโรงแรม ที่นี่ถือเป็นโรงแรมที่หรูหราที่สุดในแถบดัลมาเชียใต้ และยังเป็นจุดเริ่มต้นของการวางแผนพัฒนาสู่การเป็น "รีเวียราสลาฟ" (Slavic Riviera) ต่อมา หลังสงครามโลกครั้งที่สอง กองทัพยูโกสลาเวียเข้ายึดครองรีสอร์ตและแปรสภาพเป็นศูนย์พักฟื้น จากนั้นมีการสร้างอาคารเพิ่มเติม ซึ่งรวมทั้งวิลลาเดี่ยวสำหรับผู้นำยูโกสลาเวีย โยซีป บรอซ ตีโต โดยเฉพาะ รวมถึงมีการสร้างโรงแรมรวมเก้าหลัง ความจุจำนวนแขกที่สามารถรับได้ในอ่าวนี้เพิ่มสูงขึ้นไปถึง 4,500 คน อย่างไรก็ตาม ระหว่างสงครามเอกราชโครเอเชีย พื้นที่นี้ได้รับความเสียหายอย่างหนัก และถูกทิ้งร้างในสภาพที่เสียหายนับจากนั้น
ในเดือนมีนาคม 2024 ยูทูเบอร์และนักธุรกิจ มิสเตอร์บีสต์ (เจมส์ "จิมมี" ดอนัลด์สัน) ปล่อยวิดีโอบนช่องยูทูบของเขาในชื่อ "เอาชีวิตรอด 7 วันในเมืองร้าง" (I Survived 7 Days In An Abandoned City) ที่เขา ทีมงาน และมาร์ก โรเบอร์ ใช้ชีวิตเจ็ดวันในกูปารี โดยใช้เวลาส่วนใหญ่อยู่ในอาคารของโรงแรมร้าง โฮเต็ลกอรีซีนา (Hotel Goricina)
กีฬาเยาวชนแห่งชาติ ครั้งที่ 24

| --- | --- |
เมืองเจ้าภาพ: จังหวัดอุบลราชธานี
ทีมเข้าร่วม: 76 จังหวัด
พิธีเปิด: 19 มีนาคม 2551 (2551-03-19)
พิธีปิด: 29 มีนาคม 2551 (2551-03-29)
ประธานพิธีเปิด: ชวน ศิรินันท์พร
ผู้จุดคบเพลิง: พรชัย ทองบุราณ
สนามกีฬาหลัก: สนามกีฬากลางมหาวิทยาลัยอุบลราชธานี
ตุ๊กตาสัญลักษณ์ประจำการแข่งขันกีฬาเยาวชนแห่งชาติ ครั้งที่ 24
กีฬาเยาวชนแห่งชาติ ครั้งที่ 24 จังหวัดอุบลราชธานี ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 24 โดยกำหนดให้มีการแข่งขันระหว่างวันที่ 19 - 29 มีนาคม 2551 โดยมีนายชวน ศิรินันท์พร ผู้ว่าราชการจังหวัดอุบลราชธานี เป็นประธานกรรมการจัดการแข่งขัน ใช้ชื่อในการจัดการแข่งขันว่า "ดอกบัวเกมส์" มีนักกีฬาเข้าร่วมการแข่งขัน 5 ภาค จำนวน 9,500 คน
ชนิดกีฬา

มีการแข่งขันกีฬารวม 28 ชนิดกีฬา คือ กรีฑา ว่ายน้ำ ฟุตบอล (ชาย/หญิง/ฟุตซอล) วอลเลย์บอล (วอลเลย์บอล/วอลเลย์บอลชายหาด) ตะกร้อ (เซปักตะกร้อ/ตะกร้อลอดห่วง) บาสเกตบอล แฮนด์บอล ยิมนาสติก (ลีลา/ศิลป์) ลีลาศ เทนนิส เทเบิลเทนนิส ยูโด ยกน้ำหนัก เทควันโด คาราเต้ แบดมินตัน รักบี้ฟุตบอล เปตอง มวยปล้ำ เรือพาย มวยสากลสมัครเล่น มวยไทยสมัครเล่น สนุกเกอร์ หมากล้อม จักรยาน (ถนน/ลู่/ภูเขา) ยิงปืน กอล์ฟ และ กาบัดดี้
สรุปเหรียญการแข่งขัน

ตารางสรุปเหรียญการแข่งขันกีฬาเยาวชนแห่งชาติ 10 อันดับแรก
| อันดับ | จังหวัด |  |  |  | รวม |
| --- | --- | --- | --- | --- | --- |
| 1 |  กรุงเทพมหานคร  | 93 | 70 | 69 | 232 |
| 2 |  อุบลราชธานี  | 40 | 26 | 28 | 94 |
| 3 |  ชลบุรี  | 37 | 28 | 26 | 91 |
| 4 |  เชียงใหม่  | 36 | 35 | 35 | 106 |
| 5 |  นครราชสีมา  | 17 | 20 | 16 | 53 |
| 6 |  ศรีสะเกษ  | 15 | 13 | 16 | 44 |
| 7 |  นครศรีธรรมราช  | 13 | 8 | 18 | 39 |
| 8 |  นครปฐม  | 13 | 6 | 9 | 28 |
| 9 |  ลำปาง  | 11 | 7 | 12 | 30 |
| 10 |  สุพรรณบุรี  | 10 | 18 | 23 | 51 |
| ด ค กกีฬาเยาวชนแห่งชาติ |
| --- | --- |
การแข่งขัน:  2528 นครราชสีมา   2529 นครศรีธรรมราช   2530 สุรินทร์   2531 เชียงราย   2532 ราชบุรี   2533 ภูเก็ต   2534 ตรัง   2535 ศรีสะเกษ   2536 จันทบุรี   2537 พิษณุโลก   2538 สงขลา   2539 กำแพงเพชร   2540 สุราษฎร์ธานี   2541 อุดรธานี   2542 ยะลา   2543 สุรินทร์   2544 แพร่   2545 พังงา   2546 เพชรบุรี   2547 สุโขทัย   2548 ชัยภูมิ   2549 ลำปาง   2550 สุราษฎร์ธานี   2551 อุบลราชธานี   2552 กาญจนบุรี   2553 เพชรบูรณ์   2554 อุตรดิตถ์   2555 ภูเก็ต   2556 มหาสารคาม   2557 ศรีสะเกษ   2558 จันทบุรี   2559 สุพรรณบุรี   2560 ชุมพร – ระนอง   2561 น่าน   2562 บุรีรัมย์   2563 ตราด   2565 พัทลุง   2566 นครสวรรค์   2567 ราชบุรี   2568 ชลบุรี   2569 สุราษฎร์ธานี
กีฬาเยาวชนแห่งชาติ ครั้งที่ 22

| --- | --- |
เมืองเจ้าภาพ: จังหวัดลำปาง
ทีมเข้าร่วม: 76 จังหวัด
กีฬา: 27 ชนิดกีฬา
พิธีเปิด: 18 มีนาคม 2549 (2549-03-18)
พิธีปิด: 31 มีนาคม 2549 (2549-03-31)
ประธานพิธีเปิด: ธวัชชัย สัจจกุล
สนามกีฬาหลัก: สนามกีฬาจังหวัดลำปาง
กีฬาเยาวชนแห่งชาติ ครั้งที่ 22 จังหวัดลำปาง ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 22 รูปแบบใหม่ซึ่งกำหนดให้มีการแข่งขันระหว่างวันที่ 18-31 มีนาคม พ.ศ. 2549 ใช้ชื่อในการจัดการแข่งขันว่า "นครลำปางเกมส์"
มีการแข่งขันกีฬารวม 27 ประเภท คือ กรีฑา แบดมินตัน บาสเกตบอล มวยสากลสมัครเล่น จักรยาน ลีลาศ ฟุตบอล กอล์ฟ ยิมนาสติก แฮนด์บอล ยูโด เทนนิส รักบี้ฟุตบอล มวยไทยสมัครเล่น เปตอง ว่ายน้ำ เทเบิลเทนนิส เทควันโด เซปักตะกร้อ วอลเลย์บอล ยกน้ำหนัก มวยปล้ำ ยิงปืน และสนุกเกอร์ มีนักกีฬาเข้าร่วมการแข่งขัน 5 ภาค จำนวน 6,870 คน รวมนักกีฬาและเจ้าหน้าที่ทั้งสิ้น 8,771 คน
สรุปเหรียญการแข่งขัน

ตารางสรุปเหรียญการแข่งขันกีฬาเยาวชนแห่งชาติ 10 อันดับแรก
| อันดับ | จังหวัด |  |  |  | รวม |
| --- | --- | --- | --- | --- | --- |
| 1 |  กรุงเทพมหานคร  | 81 | 70 | 87 | 238 |
| 2 |  ชลบุรี  | 33 | 23 | 26 | 82 |
| 3 |  เชียงใหม่  | 27 | 26 | 31 | 84 |
| 4 |  ศรีสะเกษ  | 19 | 15 | 16 | 50 |
| 5 |  ลำปาง  | 12 | 17 | 25 | 54 |
| 6 |  นครศรีธรรมราช  | 12 | 9 | 25 | 46 |
| 7 |  สุพรรณบุรี  | 12 | 7 | 22 | 41 |
| 8 |  นครราชสีมา  | 12 | 7 | 4 | 23 |
| 9 |  จันทบุรี  | 11 | 4 | 12 | 27 |
| 10 |  สมุทรปราการ  | 10 | 15 | 11 | 36 |
แหล่งข้อมูล

นครลำปางเกมส์ 2549
| ด ค กกีฬาเยาวชนแห่งชาติ |
| --- | --- |
การแข่งขัน:  2528 นครราชสีมา   2529 นครศรีธรรมราช   2530 สุรินทร์   2531 เชียงราย   2532 ราชบุรี   2533 ภูเก็ต   2534 ตรัง   2535 ศรีสะเกษ   2536 จันทบุรี   2537 พิษณุโลก   2538 สงขลา   2539 กำแพงเพชร   2540 สุราษฎร์ธานี   2541 อุดรธานี   2542 ยะลา   2543 สุรินทร์   2544 แพร่   2545 พังงา   2546 เพชรบุรี   2547 สุโขทัย   2548 ชัยภูมิ   2549 ลำปาง   2550 สุราษฎร์ธานี   2551 อุบลราชธานี   2552 กาญจนบุรี   2553 เพชรบูรณ์   2554 อุตรดิตถ์   2555 ภูเก็ต   2556 มหาสารคาม   2557 ศรีสะเกษ   2558 จันทบุรี   2559 สุพรรณบุรี   2560 ชุมพร – ระนอง   2561 น่าน   2562 บุรีรัมย์   2563 ตราด   2565 พัทลุง   2566 นครสวรรค์   2567 ราชบุรี   2568 ชลบุรี   2569 สุราษฎร์ธานี
คณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร

| --- | --- |
Faculty of Business, Economics and Communications, Naresuan University

ชื่อเดิม: คณะวิทยาการจัดการและสารสนเทศศาสตร์
สถาปนา: 1 ตุลาคม พ.ศ. 2546; 21 ปีก่อน (2546-10-01)
คณบดี: ผศ.ดร.วิชญานัน รัตนวิบูลย์สม
ที่อยู่: 99 หมู่ 9 ถนนพิษณุโลก-นครสวรรค์ ตำบลท่าโพธิ์ อำเภอเมืองพิษณุโลก จังหวัดพิษณุโลก 65000
วารสาร: จดหมายข่าวคณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร
สี:    สีน้ำเงิน และ สีฟ้า
มาสคอต: รูปนก ลายกนก เรือใบ แผ่นเอกสาร ธนบัตรและวงกลมเป็นรูปเหรียญ จุดอิเล็กตรอนและอักษร Q
เว็บไซต์: bec.nu.ac.th
คณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร (อังกฤษ : Faculty of Business, Economics and Communications, Naresuan University) ก่อตั้งขึ้นในปี พ.ศ. 2546 โดยเดิมใช้ชื่อว่า คณะวิทยาการจัดการและสารสนเทศศาสตร์ มหาวิทยาลัยนเรศวร ก่อนที่จะเปลี่ยนเป็น คณะบริหารธุรกิจ เศรษฐศาสตร์และการสื่อสาร ในปี 2555
ประวัติ

คณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร เริ่มดำเนินการตั้งแต่วันที่ 1 ตุลาคม พ.ศ. 2546 โดยความเห็นชอบของคณะกรรมการสภามหาวิทยาลัย ในคราวประชุมครั้งที่ 107(3/2546) เมื่อวันที่ 31 พฤษภาคม พ.ศ. 2546 ให้มีการจัดตั้งคณะวิชาที่ทำการเรียนการสอนในสาขาวิชาทางด้านธุรกิจ เศรษฐศาสตร์ บัญชี และนิเทศศาสตร์ โดยใช้ชื่อว่า คณะวิทยาการจัดการและสารสนเทศศาสตร์ โดยแยกออกจากคณะมนุษยศาสตร์และสังคมศาสตร์เดิม โดยมีการแบ่งโครงสร้างเป็นสำนักงานเลขานุการคณะ และ 8 สาขาวิชา ได้แก่ สาขาวิชาการจัดการธุรกิจ สาขาวิชาการท่องเที่ยว สาขาวิชาคอมพิวเตอร์ธุรกิจ สาขาวิชาการบัญชี สาขาวิชาเศรษฐศาสตร์ สาขาวิชาสารสนเทศเพื่อการสื่อสาร สาขาวิชาการสื่อสารมวลชน และสาขาวิชาการประชาสัมพันธ์
วันที่ 7 กันยายน 2548 คณะกรรมการบริหารมหาวิทยาลัย มีมติในการประชุมครั้งที่ 14/2548 ให้คณะฯ ที่จัดตั้งใหม่ปรับโครงสร้างการบริหารจัดการภายในคณะ เพื่อให้เกิดความกระชับและคล่องตัว คณะฯ จึงจัดกลุ่ม 8 สาขาวิชา รวมเป็น 3 ภาควิชา ได้แก่
. ภาควิชาบริหารธุรกิจ ประกอบด้วย สาขาวิชาการจัดการธุรกิจ สาขาวิชาการท่องเที่ยว สาขาวิชาคอมพิวเตอร์ธุรกิจ และในปี 2551 ได้เพิ่มสาขาวิชาการเงินและการธนาคารขึ้นอีก 1 สาขาวิชา
. ภาควิชาเศรษฐศาสตร์และการบัญชี ประกอบด้วย สาขาวิชาเศรษฐศาสตร์ สาขาวิชาการบัญชี
. ภาควิชานิเทศศาสตร์ ประกอบด้วย สาขาวิชาการประชาสัมพันธ์ สาขาวิชาสารสนเทศเพื่อการสื่อสาร และสาขาวิชาการสื่อสารมวลชน
ต่อมาในการประชุมสภามหาวิทยาลัยครั้งที่ 173(7/2555) เมื่อวันที่ 22 กรกฎาคม พ.ศ. 2555 คณะอนุกรรมการสถาบันประจำมหาวิทยาลัย (อ.ก.ม.) ได้อนุมัติให้เปลี่ยนชื่อคณะวิทยาการจัดการและสารสนเทศศาสตร์ เป็น คณะบริหารธุรกิจ เศรษฐศาสตร์และการสื่อสาร (Faculty of Business, Economic and Communications) อักษรย่อ B.E.C
หน่วยงานภายใน

สำนักงานเลขานุการ
ภาควิชาบริหารธุรกิจ
ภาควิชาการท่องเที่ยว
ภาควิชาเศรษฐศาสตร์
ภาควิชาการบัญชี
ภาควิชานิเทศศาสตร์
สถานวิจัยเพื่อความเป็นเลิศทางวิชาการด้านการจัดการการท่องเที่ยว
สถานวิจัยเพื่อความเป็นเลิศทางวิชาการด้านการจัดการวิสาหกิจขนาดกลางและขนาดย่อม
สถาบันวิจัยเพื่อความเป็นเลิศทางวิชาการด้านตลาดทุน ต่อมามหาวิทยาลัยอนุมัติให้ยุบเลิกสถาบันวิจัยเพื่อความเป็นเลิศทางวิชาการด้านตลาดทุน และอนุมัติให้จัดตั้งสถานบริการวิชาการด้านตลาดทุน เศรษฐศาสตร์และธุรกิจประยุกต์ (Center of Academics Service in Capital Mardet,Economic and Applied Business) ตั้งแต่วันที่ 22 กุมภาพันธ์ 2558
ภาควิชา

ปัจจุบัน คณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร ประกอบด้วย 5 ภาควิชา ดังต่อไปนี้
ภาควิชาบริหารธุรกิจ
ภาควิชาเศรษฐศาสตร์
ภาควิชานิเทศศาสตร์
ภาควิชาการท่องเที่ยว
ภาควิชาการบัญชี
หลักสูตรการศึกษา

ปัจจุบัน คณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร จัดการเรียนการสอนหลักสูตรในสาขาวิชา ได้แก่
| หลักสูตรที่เปิดสอนในคณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร> ภาควิชา | หลักสูตรที่เปิดสอนในคณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร> ปริญญาตรี | หลักสูตรที่เปิดสอนในคณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร> ปริญญาโท | หลักสูตรที่เปิดสอนในคณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร> ปริญญาเอก |
| --- | --- | --- | --- |
| ภาควิชาบริหารธุรกิจ | หลักสูตรบริหารธุรกิจบัณฑิต (บธ.บ.) สาขาวิชาการจัดการธุรกิจ  สาขาวิชาคอมพิวเตอร์ธุรกิจ | หลักสูตรบริหารธุรกิจมหาบัณฑิต (บธ.ม.) สาขาวิชาบริหารธุรกิจ  สาขาวิชาการจัดการลอจิสติกส์  สาขาวิชาการบริหารเชิงกลยุทธ์ | หลักสูตรบริหารธุรกิจดุษฎีบัณฑิต (ปร.ด.) สาขาวิชาบริหารธุรกิจ |
| ภาควิชาการบัญชี | หลักสูตรบัญชีบัณฑิต (บช.บ.) สาขาวิชาการบัญชี |  |  |
| ภาควิชาเศรษฐศาสตร์ | หลักสูตรเศรษฐศาสตรบัณฑิต (ศ.บ.) สาขาวิชาเศรษฐศาสตร์ | หลักสูตรเศรษฐศาสตรมหาบัณฑิต (ศ.ม.) สาขาวิชาเศรษฐศาสตร์ |  |
| ภาควิชานิเทศศาสตร์ | หลักสูตรนิเทศศาสตรบัณฑิต (นศ.บ.) สาขาวิชาการประชาสัมพันธ์  สาขาวิชาสารสนเทศเพื่อการสื่อสาร  สาขาวิชาการสื่อสารมวลชน | หลักสูตรนิเทศศาสตรมหาบัณฑิต (นศ.ม.) สาขาวิชาการจัดการการสื่อสาร |  |
| ภาควิชาการท่องเที่ยว | หลักสูตรบริหารธุรกิจบัณฑิต (บธ.บ.) สาขาวิชาการท่องเที่ยว |  |  |
ดูเพิ่ม

มหาวิทยาลัยนเรศวร
รายชื่อคณะบริหารธุรกิจในประเทศไทย
รายชื่อคณะเศรษฐศาสตร์ในประเทศไทย
รายชื่อคณะนิเทศศาสตร์ในประเทศไทย
เอเชียส์เน็กซต์ท็อปโมเดล ฤดูกาลที่ 4

| เอเชียส์เน็กซต์ท็อปโมเดล ฤดูกาลที่ 4 |
| --- | --- |
สร้างโดย: ไทรา แบงส์
ประเทศแหล่งกำเนิด: Singapore ! สิงคโปร์
การผลิต
ผู้อำนวยการผลิต: อานิตา ฮัตตา
ความยาวตอน: 41-43 นาที
ออกอากาศ
เครือข่าย: STAR World
ออกอากาศ: 9 มีนาคม พ.ศ. 2559 – 1 มิถุนายน พ.ศ. 2559
เอเชียส์เน็กซต์ท็อปโมเดล ฤดูกาลที่ 4 เป็นฤดูกาลที่ 4 ของ เอเชียส์เน็กซต์ท็อปโมเดล ที่ต้องการค้นหาสุดยอดนางแบบ เพื่อทำงานในวงการนางแบบ ในระดับมืออาชีพ โดยสาวๆ ที่เข้าแข่งขัน จะต้องมีเชื้อสายของเอเชียเท่านั้น โดยส่วนมากจะมากจากเอเชียตะวันออกเฉียงใต้ ซึ่งในฤดูกาลนี้จะถ่ายทำรายการ ใน ประเทศสิงคโปร์ เริ่มออกอากาศวันที่ 9 มีนาคม 2559 เป็นวันแรก โดยในฤดูกาลนี้จะเป็นครั้งแรกที่จะตัดสินโดยการให้คะแนนจากการแข่งขันประจำสัปดาห์และคะแนนจากคณะกรรมการในห้องตัดสิน
ผู้ชนะในฤดูกาลนี้คือ ตะวัน เกตุคง จาก ประเทศไทย ซึ่งเธอจะได้รับรถยนต์ ซูบารุ เอ็กซ์วี หนึ่งคัน, ถ่ายภาพแฟชั่นเซ็ทและขึ้นหน้าปกให้กับ นิตยสาร ฮาร์เปอร์บาซาร์ สิงคโปร์, เป็นพรีเซนเตอร์ให้กับผลิตภัณฑ์ดูแลเส้นผม "เทรเซมเม่" และเซ็นสัญญานางแบบกับเอเจนซี่ สตอร์ม โมเดล แมเนจเมนท์ ที่ ลอนดอน ประเทศอังกฤษ
การรับสมัคร

การรับสมัครมีทั้งหมด 3 ประเทศ, ตามรายการข้างล่าง:
20 กันยายน ที่ JW Marriott hotel Jakarta, จาการ์ตา
26 กันยายน ที่ Pangea, Kaos city of dreams, มะนิลา
3 ตุลาคม ที่ Space Convention Center, กรุงเทพมหานคร
ข้อมูลการออกอากาศ > ตอนที่ 7 : The Girl With The Diamond Smile

เมื่อกลับถึงห้องพัก ซางอิน รู้สึกดีใจเป็นอย่างมากที่เธอได้ถูกเรียกชื่อเป็นคนแรกถึงสองครั้งแล้ว ในขณะที่ ตะวัน, แพทริเซีย และตูติ รู้สึกเสียใจที่อาดิลลา ถูกคัดออกจากการแข่งขัน โดยเฉพาะอย่างยิ่ง แพทริเซีย ที่พวกเธอเป็นตัวแทนจาก ประเทศอินโดนีเชีย เหมือนกัน วันต่อมา พวกเธอได้เดินทางมาพบกับ ซินดี้ ที่ ฟ็อกซ์ อินเตอร์เนชั่นแนล ของช่องสตาร์เวิลด์ ซึ่งซินดี้ได้แนะนำให้รู้จักกับดารานักแสดงชื่อดังจาก ประเทศฟิลิปปินส์ ทอม รอดริเกซ โดยเขาได้เริ่มต้นสอนสาวๆเกี่ยวกับการใช้รอยยิ้มเพื่อสื่ออารมณฺ์ในรูปแบบต่างๆ หลังจากนั้น สาวๆจะต้องสวมบทบาทสมมติ เพื่อแสดงคู่กับ ทอม ทีละคน โดยผู้ที่สามารถสร้างเสน่ห์ ให้ชนะใจ ทอม มากที่สุด จะได้เป็นผู้ชนะการแข่งขันครั้งนี้ โดยสาวๆต่างได้รับบทบาทที่แตกต่างกันดังนี้
| ผู้เข้าแข่งขัน | บทบาท |
| --- | --- |
แองจี้: ไปพบหมอฟัน
จูเลียน: ถูกตำรวจเรียกเพราะขับรถเร็ว
เมย์: เจอหนุ่มเนิร์ดในผับ
แพทริเซีย: นางแบบที่พยายามอ่อยช่างภาพ
ซางอิน: หว่านเสน่ห์ใส่หนุ่มหล่อบนรถไฟ
ตะวัน: โรมิโอแอนด์จูเลียต
ตูติ: ลืมกระเป๋าสตางค์และไม่มีเงินจ่ายค่ากาแฟ
ในการแข่งขันนั้น สาวๆต่างทำออกมาได้เป็นอย่างดี และ แพทริเซีย สามารถสร้างความประทับใจให้กับ ทอม มากที่สุด เธอจึงเป็นผู้ชนะ โดยเธอได้ไปรับประทานอาหารค่ำกับ ทอม แบบสองต่อสอง
การถ่ายภาพในสัปดาห์นี้ จะเป็นการถ่ายแบบให้กับ ยาสีฟัน โคลสอัพ ไดมอนด์ แอทแทรคชั่น โดยสาวๆจะต้องแสดงเสน่ห์ ให้ออกมาดูมีความโรแมนติก ร่วมกับ นายแบบชื่อดัง ชาวอินโดนีเซีย ไมค์ ลูอิส ในการถ่ายภาพนั้น สาวๆส่วนใหญ่ต่างทำออกมาได้ไม่ค่อยดีนักในตอนแรก แต่หลังจากได้รับคำแนะนำจาก ยู ไซ และเคลลี่ พวกเธอก็สามารถทำออกมาได้ดีขึ้น
ในห้องตัดสิน กรรมการชอบพลังงานในภาพของตะวัน ที่ออกมาดูจริงใจ ส่วน แองจี้ ได้รับคำชมในความสดใส และมีชีวิตชีวาในภาพถ่าย รวมถึง ซางอิน ก็ได้รับคำวิจารณ์ที่ดีเช่นเดียวกัน แต่ถูกตำหนิว่า ดูเคมีไม่เข้ากันกับไมค์ แพทริเซีย ทำให้กรรมการประทับใจกับภาพถ่ายที่ออกมาดูมีเสน่ห์ และเป็นตัวของตัวเอง เธอจึงถูกเรียกชื่อเป็นคนแรก โดยเธอยังจะได้เป็นพรีเซนเตอร์ให้กับ โคลสอัพ 2016 และยังได้รับต่างหูเพชร เป็นของรางวัลเพิ่มอีกด้วย ในขณะที่ จูเลียน ได้รับคำวิจารณ์ที่ดีจากซินดี้ แต่ ยู ไซ และเคลลี่ กลับคิดว่า เธอถ่ายภาพได้ดีเป็นเพราะโชคช่วยมากกว่า ตูติ ต้องตกเป็นสองคนสุดท้ายครั้งแรก เนื่องจาก เธอปล่อยให้ความกลัวในการยิ้ม มาเอาชนะ ทำให้ภาพถ่ายออกมาดูไม่ดี อีกทั้งยังถูกตำหนิอีกว่า เธอบังไมค์ในภาพ ร่วมกับ เมย์ ที่ไม่สามารถถ่ายทอดเคมีที่ตรงกันกับไมค์ ให้ออกมาในภาพถ่ายได้ อย่างไรก็ตาม เมื่อผลคะแนนปรากฏ ตูติ ได้รับโอกาสอีกครั้ง และ เมย์ ต้องเป็นผู้ที่ถูกส่งกลับบ้านเป็นคนที่แปด
| คะแนน |
| --- | --- | --- | --- | --- | --- | --- | --- |
| Nº | นางแบบ | ซินดี้ | ยู ไซ | เคลลี่ | ไมค์ | Chal. | รวม |
| 1 | แพทริเซีย | 9.5 | 9.0 | 10.0 | 10.0 | 9.0 | 47.5 |
| 2 | ตะวัน | 7.5 | 8.0 | 7.0 | 9.0 | 8.5 | 40.0 |
| 3 | แองจี้ | 7.5 | 8.0 | 8.0 | 9.0 | 7.0 | 39.5 |
| 4 | จูเลียน | 8.0 | 7.0 | 8.0 | 8.5 | 7.0 | 38.5 |
| 5 | ซางอิน | 8.0 | 9.0 | 6.0 | 8.0 | 6.0 | 37.0 |
| 6 | ตูติ | 25.0 | 25.0 | 25.0 | 25.0 | 6.0 | 31.0 |
| 7 | เมย์ | 22.0 | 22.0 | 22.0 | 22.0 | 8.0 | 30.0 |
ผู้ที่ถูกเรียกชื่อคนแรก: แพทริเซีย กูนาวาน
ผู้ที่ตกเป็นสองคนสุดท้าย:  เมย์ เธ็ด อ็อง และ ตูติ นอร์
ผู้ที่ถูกคัดออก: เมย์ เธ็ต อ็อง
ช่างถ่ายภาพ: เจอร์รี่ ออรั่ม
แขกรับเชิญพิเศษ: ทอม รอดริเกรซ, ไมค์ ลูอิส
ข้อมูลการออกอากาศ > ตอนที่ 12 : The Girl On The Road To The Grand Finale

ต่อจากสัปดาห์ที่แล้วที่ตะวันและจูเลียน ได้ตกเป็นสองคนสุดท้าย เมื่อผลรวมคะแนนปรากฏออกมา จูเลียน ได้ถูกคัดออกจากการแข่งขัน ทำให้แพทริเซีย, ซางอิน และตะวัน เป็นผู้ผ่านเข้าสู่รอบชิงชนะเลิศของการแข่งขัน
| คะแนน |
| --- | --- | --- | --- | --- | --- | --- | --- |
| Nº | นางแบบ | กรรมการ |  Chal. | รวม |  |  |  |
| 3 | ตะวัน | 34.0 | 7.5 | 41.5 |  |  |  |
| 4 | จูเลียน | 32.2 | 7.8 | 40.0 |  |  |  |

ผู้ที่ถูกคัดออก: จูเลียน ฟลอเรส
ในตอนนี้ ส่วนใหญ่แล้วจะเป็นการรวบรวมบทสรุป และความคิดเห็นต่างๆในแต่ละสถานการณ์ที่เกิดขึ้นตั้งแต่เริ่มการแข่งขันสัปดาห์แรก ทั้งจาก คณะกรรมการ และจากผู้เข้าแข่งขันที่เหลืออยู่ หลังจาก การคัดออกของจูเลียน สาวๆทั้งสามคน ได้ร่วมกันดื่นแชมเปญเพื่อฉลองให้กับตำแหน่งสามคนสุดท้ายของฤดูกาลนี้ วันต่อมา พวกเธอ ได้เดินทางไปรับประทานอาหาร ที่ ภัตตาคารใต้น้ำ ในเกาะเซนโตซ่า และได้พบกับ เค็นเน็ธ โกห์
ในระหว่างการรับประทานอาหารนั้น เค็นเน็ธ ได้ถามสาวๆหลากหลายคำถาม เกี่ยวกับ การเดินทางในการแข่งขัน แพทริเซีย คิดว่า การที่เธอชนะการเดินแบบในตอนที่1 นั้นทำให้เธอมีความมั่นใจเพิ่มขึ้นเป็นอย่างมาก เนื่องจากความสูงของเธอนั้นน้อยเกินไปสำหรับการเป็นนางแบบบนรันเวย์ อีกทั้ง เธอยังได้ย้อนกลับไปพูดถึงเหตุการณ์ตอนที่ เจสสิก้า ได้รับบาดเจ็บที่ข้อเท้าระหว่างการแข่งขันกระโดด แทรมโพลีน, ตูติ เป็นเพื่อนที่เธอสนิทที่สุด, ความประทับใจของเธอที่มีต่อ ซินดี้ ในช่วงเวลาที่ไม่เคยเปิดเผยในรายการ เมื่อซินดี้ เข้ามาหาสาวๆที่ห้องพัก และได้พูดคุยกับสาวๆ และการถูกเรียกชื่อเป็นคนแรกถึงสามครั้งในการแข่งขัน ในขณะที่ ตะวัน ได้ย้อนกลับไปถึงการถ่ายภาพคอมป์การ์ด ซึ่งเธอรู้สึกอาย เมื่อลืมโกนขนรักแร้ และพูดถึงช่วงเวลาที่ไมโง, แองจี้ และเจสสิก้า ได้เสียน้ำตาไปกับการแปลงโฉม รวมถึง เธอยังได้เปิดเผยด้วยว่า ช่วงเวลาที่เธอเลือกที่จะเงียบ เนื่องจากในบางครั้งเธอไม่เข้าใจในการสนทนาออกมาเป็นภาษาอังกฤษ และซางอิน ได้ร่วมแบ่งปันช่วงเวลา และเรื่องราวที่ดีกับเพื่อนที่สนิทที่สุด อย่างเจสสิก้า อีกทั้ง ยังได้มีการย้อนกลับไป ถึงเหตุการณ์ การขอออกจากการแข่งขันของ อไลซา ที่ทำให้สาวๆตกใจเป็นอย่างมาก รวมถึง ช่วงเวลาที่สาวๆรู้สึกกลัว ที่จะต้องทำงานร่วมกับ ยู ไซ หลังจากนั้น เค็นเน็ธ จึงได้เผยภาพสมัยเมื่อพวกเธอยังเป็นเด็ก และทำให้พวกเธอได้ตระหนักถึงว่ามาได้ไกลแค่ไหนแล้วในการแข่งขัน
ซินดี้, เคลลี่ และยู ไซ ได้ให้ความคิดเห็นตลอดการแข่งขันด้วยเช่นกัน ซินดี้รู้สึกประทับใจ ที่แพทริเซีย ได้ถูกตั้งให้เป็นมาตรฐานแก่สาวๆ ว่าจะต้องเดินแบบได้ดีเหมือนกับเธอ และได้ชื่นชม ตะวัน ที่สามารถเปลี่ยนแปลงตัวเองได้ในทุกๆการถ่ายภาพ อีกทั้งเธอชอบลุคส์ของ ซางอิน ที่ดูเป็นแฟชั่นชั้นสูง ยู ไซ ได้ย้อนกลับไปนึกถึงช่วงเวลาที่เขาได้พบกับ สาวๆในการแข่งขันครั้งแรก และเขาก็ประทับใจเช่นเดียวกัน ที่ได้เป็นคนถ่ายภาพสาวๆเพื่อขึ้นปกให้กับ นิตยสาร ฮาร์เปอร์ บาซาร์ ในขณะที่ เคลลี่ ได้แสดงความคิดเห็นถึงสาวๆในฤดูกาลนี้ว่าพวกเธอดูมีความโดดเด่น ตั้งแต่ที่เธอได้พบครั้งแรก
วันต่อมา สาวได้รับจดหมายจากซินดี้ ซึ่งแจ้งให้พวกเธอทราบว่า จะมีแขกเข้ามาที่ห้องพักของพวกเธออย่างกระทันหัน ซึ่งพวกเธอได้ตื่นเต้นเป็นอย่างมาก ซึ่งจะถูกเปิดเผยต่อไปในตอนหน้า ซึ่งเป็นตอนสุดท้ายของการฤดูกาลนี้
แขกรับเชิญพิเศษ: เค็นเน็ธ โกห์
ผู้เข้าแข่งขัน

(อายุเป็นไปตามช่วงเวลาที่ถ่ายทำรายการ)
| ผู้เข้าแข่งขัน | อายุ | ประเทศตัวแทน | บ้านเกิด | ส่วนสูง | ผลการแข่งขัน | ลำดับ |
| --- | --- | --- | --- | --- | --- | --- |
| "มาญ่า" วันวิสา โกลด์แมน | 22 | Thailand ! ไทย | เชียงใหม่ | 172 เซนติเมตร | ถูกคัดออกนอกห้องตัดสินในตอนที่ 1 | 14 |
| อัลดิน่า "ทุกซ์" ซารูล | 24 | Mongolia ! มองโกเลีย | อูลานบาตาร์ | 180 เซนติเมตร | ถูกคัดออกในตอนที่ 2 | 13 |
| โง ถิ กวิ่ญ มาย "มาย โง" | 20 | Vietnam ! เวียดนาม | โฮจิมินห์ | 173 เซนติเมตร | ถูกคัดออกในตอนที่ 3 | 12 |
| เกว็นโดลีน "เกว็น" รัวอีส | 26 | Philippines ! ฟิลิปปินส์ | มันตินลูปา | 180 เซนติเมตร | ถูกคัดออกในตอนที่ 4 | 11 |
| อไลซา มาลินาโอ | 21 | Philippines ! ฟิลิปปินส์ | ซูลอป | 173 เซนติเมตร | ขอออกในตอนที่ 4 | 10 |
| เจสสิก้า บาร์ทา แลม | 21 | Hong Kong ! ฮ่องกง | ฮ่องกง | 176 เซนติเมตร | ถูกคัดออกในตอนที่ 5 | 9 |
| อาดิลลา ซาร่า ฮอปกินส์-ฮามิด | 23 | Indonesia ! อินโดนีเซีย | จาการ์ตา | 173 เซนติเมตร | ถูกคัดออกในตอนที่ 6 | 8 |
| ธัท "เมย์" เธ็ต อ็อง | 17 | Myanmar ! พม่า | ย่างกุ้ง | 174 เซนติเมตร | ถูกคัดออกในตอนที่ 7 | 7 |
| นูไรนี่ "ตูติ" มอห์ด นอร์ | 24 | Malaysia ! มาเลเซีย | กูชิง | 175 เซนติเมตร | ถูกคัดออกในตอนที่ 9 | 6 |
| แองเจล่า "แองจี้" วัตกินส์ | 19 | Singapore ! สิงคโปร์ | สิงคโปร์ | 174 เซนติเมตร | ถูกคัดออกในตอนที่ 10 | 5 |
| จูเลียน ฟลอเรส | 25 | Philippines ! ฟิลิปปินส์ | มะนิลา | 174 เซนติเมตร | ถูกคัดออกในตอนที่ 12 | 4 |
| แพทริเซีย กูนาวาน | 25 | Indonesia ! อินโดนีเซีย | จาการ์ตา | 168 เซนติเมตร | รองชนะเลิศ | 2-3 |
| คิม ซางอิน | 23 | South Korea ! เกาหลีใต้ | อินชอน | 176 เซนติเมตร | รองชนะเลิศ | 2-3 |
| "ตะวัน" จิรัชญา เกตุคง | 20 | Thailand ! ไทย | ลพบุรี | 177 เซนติเมตร | ชนะเลิศ | 1 |
ข้อมูลการแข่งขัน > ลำดับการเรียกชื่อ

| ลำดับ | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 10 | ตอนที่> 11 | ตอนที่> 13 | ตอนที่>  |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | ตูติ | แองจี้ | ซางอิน | ตะวัน | เมย์ | ซางอิน | แพทริเซีย | แพทริเซีย | ซางอิน | จูเลียน | แพทริเซีย ซางอิน | ตะวัน |  |
| 2 | อาดิลลา | มาย โง | ตูติ | แองจี้ | ซางอิน | ตูติ | ตะวัน | แองจี้ | จูเลียน | ตะวัน | แพทริเซีย ซางอิน | ซางอิน แพทริเซีย |  |
| 3 | อไลซา | จูเลียน | อาดิลลา |  อไลซา | แพทริเซีย | ตะวัน | แองจี้ | ตะวัน | แพทริเซีย | แพทริเซีย | ตะวัน | ซางอิน แพทริเซีย |  |
| 4 | แพทริเซีย | อไลซา | แองจี้ | แพทริเซีย | ตูติ | เมย์ | จูเลียน | จูเลียน | แองจี้ | ซางอิน | จูเลียน |  |  |
| 5 | จูเลียน | ซางอิน | เจสสิก้า | ตูติ | ตะวัน | แองจี้ | ซางอิน | ซางอิน | ตะวัน | แองจี้ |  |  |  |
| 6 | เมย์ | เมย์ | ตะวัน | จูเลียน | แองจี้ | แพทริเซีย | ตูติ | ตูติ | ตูติ |  |  |  |  |
| 7 | มาย โง | ตูติ | แพทริเซีย | เมย์ | อาดิลลา | จูเลียน | เมย์ |  |  |  |  |  |  |
| 8 | ซางอิน | ตะวัน | เมย์ | เจสสิก้า | จูเลียน | อาดิลลา |  |  |  |  |  |  |  |
| 9 | ตะวัน | อาดิลลา | จูเลียน | ซางอิน | เจสสิก้า |  |  |  |  |  |  |  |  |
| 10 | ทุกซ์ | แพทริเซีย | อไลซา | อาดิลลา |  |  |  |  |  |  |  |  |  |
| 11 | เจสสิก้า | เกว็น | เกว็น | เกว็น |  |  |  |  |  |  |  |  |  |
| 12 | แองจี้ | เจสสิก้า | มาย โง |  |  |  |  |  |  |  |  |  |  |
| 13 | เกว็น | ทุกซ์ |  |  |  |  |  |  |  |  |  |  |  |
| 14 | มาญ่า |  |  |  |  |  |  |  |  |  |  |  |  |
ผู้ชนะเลิศการแข่งขัน
ผู้ที่ถูกคัดออกจากการแข่งขัน
ผู้ที่ขอออกจากการแข่งขัน
ผู้เข้าแข่งขันที่ถูกคัดออกนอกห้องตัดสิน
ผู้เข้าแข่งขันที่ชนะการแข่งขันประจำสัปดาห์
ผู้ที่ชนะการแข่งขันประจำสัปดาห์ และถูกคัดออกจากการแข่งขัน
ผู้เข้าแข่งขันที่ได้รับสิทธิ์คุ้มกัน โดยจะไม่ถูกคัดออกจากการแข่งขัน
ผู้เข้าแข่งขันที่ได้คะแนนสูงสุดเท่ากัน
ผู้เข้าแข่งขันที่ถูกคัดออกจากการแข่งขัน แต่ได้รับโอกาสให้แก้ตัวอีกครั้ง
ตอนที่ 1 มาญ่า ถูกคัดออกนอกห้องตัดสินจากการที่ได้คะแนนการแข่งขันประจำสัปดาห์น้อยที่สุด เดิม เกว็น จะต้องถูกคัดออกแต่ได้โอกาสอยู่ต่ออีกครั้ง
ตอนที่ 4 อาดิลลา, เกว็น และ ซางอิน ตกเป็นสามคนสุดท้าย เกว็น ถูกคัดออกไปก่อนเนื่องจากได้คะแนนต่ำที่สุด ตามด้วย อาดิลลา แต่ได้รับโอกาสอยู่ต่ออีกครั้งเนื่องจาก อไลซา ได้ตัดสินใจที่จะออกจากการแข่งขันแทน
ตอนที่ 5 ตะวัน ได้รับสิทธิ์คุ้มกัน โดยจะไม่ถูกคัดออกจากการแข่งขันจากการที่ได้คะแนนมากที่สุดในตอนที่ 4
ตอนที่ 8 ตูติ เป็นผู้ที่ถูกคัดออกแต่ได้โอกาสอยู่ต่ออีกครั้ง
ตอนที่ 11 แพทริเซีย และ ซางอิน ถูกเรียกชื่อเป็นคนแรกร่วมกันเนื่องจากทั้งคู่ได้คะแนนมากที่สุดเท่ากัน ในขณะที่ จูเลียน และ  ตะวัน ตกเป็นสองคนสุดท้าย แต่รายการจบลงก่อนจะรู้ผลการตัดสิน
ตอนที่ 12 ต่อเนื่องจากตอนที่แล้ว ผลการตัดสินได้ปรากฏว่า จูเลียน เป็นคนที่ต้องถูกคัดออกจากการแข่งขัน ตอนนี้เป็นการรวบรวมบทสรุปและความคิดเห็นต่างๆ เกี่ยวกับการแข่งขันที่ผ่านมาตั้งแต่เริ่มต้น ทั้งจากผู้เข้าแข่งขันสามคนสุดท้ายที่ได้คุยกันกับ เค็นเน็ธ โกห์ และจากคณะกรรมการหลักในฤดูกาลนี้